| Medaljeoversikt |
| --- |
| Konkurrerte for Papua Ny-Guineas flagg Papua Ny-Guinea |
| Friidrett |
| Friidrett Oseaniamesterskapet i friidrett |
| Gull | Suva 2017 |  Høydehopp |
| Gull | Suva 2017 |  Lengdehopp |
| Gull | Suva 2017 |  Tresteg |
| Sølv | Rarotonga 2014 |  Høydehopp |
| Sølv | Rarotonga 2014 |  Lengdehopp |
| Bronse | Rarotonga 2014 |  Tresteg |
| Friidrett Melanesiamesterskapet i friidrett |
| Gull | Suva 2016 |  Lengdehopp |
| Gull | Suva 2016 |  Tresteg |
| Sølv | Suva 2016 |  Høydehopp |
| Friidrett Stillehavslekene |
| Gull | Port Moresby 2015 |  Høydehopp |
| Gull | Port Moresby 2015 |  Lengdehopp |
| Gull | Port Moresby 2015 |  Tresteg |
| Friidrett Pacific Mini Games |
| Gull | Port Vila 2017 |  Lengdehopp |
| Gull | Port Vila 2017 |  Tresteg |
| Sølv | Port Vila 2017 |  Høydehopp |

**Rellie Kaputin** (født 12. mars 1993 i Kokopo i East New Britain Province) er en papuansk friidrettsutøver, som i sprintløp og hoppøvelser. Hun vant høydehopp, lengdehopp og tresteg under Oseaniamesterskapet i friidrett 2017 og Stillehavslekene 2015.

Idrettskarriere
---------------

### 2013

Kaputin deltok i det nasjonale mesterskapet i friidrett 2013, og vant der høydehopp, og fikk sølv i lengdehopp, bak Helen Philemon. Hun ble tatt ut til å delta i Pacific Mini Games 2013 på Wallis- og Futunaøyene, og kom der på delt fjerdeplass i høydehopp og femteplass i legndehopp.

### 2014

Hun deltok i Oseaniamesterskapet i friidrett 2014 på Cookøyene, og fikk der sølv i høydehopp og lengdehopp, og hun fikk bronse i tresteg. I juli deltok hun i Down Under-mesterskapet i Australia, og fikk der bronse i høydehopp.

### 2015

I Stillehavslekene 2015 vant hun høydehopp, lengdehopp og tresteg, med nasjonale rekorder i alle tre øvelser. Hun hoppet 1,77 meter i høydehopp, 5,97 meter i lengdehopp og 12,65 meter i tresteg. I Gold Coast Winter Meet vant hun tresteg i ett av stevnene og fikk sølv i lengdehopp i to av stevnene.

### 2016

Den 23. april satte hun ny nasjonal rekord i tresteg, med 12,78 meter, da hun kom på tredjeplass i Ross Black Open-stevnet i Hobbs i New Mexico.

I forbindelse med studier i USA deltok hun i NCAA-mesterskapet i friidrett (Division II), og fikk der sølv i tresteg med 12,82 meter, og hun kom på sjetteplass i lengdehopp og høydehopp. Hun forbedret med det den nasjonale rekorden i tresteg. Hun vant lengdehopp og tresteg under det regionale Melanesiamesterskapet i friidrett 2016, og fikk sølv i høydehopp, bak Hannah Joye fra Australia.

### 2017

Hun satte personlig rekord og nasjonal rekord i alle tre hoppøvelsene innendørs i starten av 2017. I Lone Star Indoor Championships vant hun lengdehopp 6,27 meter, og hun vant der også høydehopp og tresteg. I mars deltok hun i NCAA-mesterskapet i friidrett innendørs (Division II), og satte der personlig og nasjonal rekord i høydehopp med 1,73 meter og i tresteg med 13,09 meter. Etter dette mesterskapet ble hun kåret til *NCAA D2 Indoor Field Event Athlete of the year* av USA Track and Field Coaches Association for sine resultater i NCAA-mesterskapet.

Utendørs vant hun lengdehopp under Texas A&M Invitational, med ny nasjonal rekord på 6,39 meter, og hun vant lengdehopp og tresteg under Lone Star Outdoor Championships i Commerce. I NCAA-mesterskapet i friidrett utendørs (Division II) vant hun tresteg og fikk sølv i lengdehopp, og hun satte der ny nasjonal rekord i tresteg med 13,28 meter. Hun deltok i Oseaniamesterskapet i friidrett 2017 i Suva, og vant der høydehopp, lengdehopp og tresteg. Hun deltok i lengdehopp under VM i friidrett 2017, men fikk der dårligst resultat av de 30 som deltok i kvalifiseringen (5,59 meter), og gikk dermed ikke til finalen. I desember deltok hun i Pacific Mini Games 2017, og fikk der gull i lengdehopp og tresteg, og sølv i høydehopp bak Shawntell Lockington fra Fiji. 

### 2018

I innendørssesongen 2018 kom hun på andreplass i lengdehopp og tresteg under Lone Star Conference Indoor Championships, og hun kom på tredjeplass i høydehopp. I NCAA-mesterskapet i friidrett innendørs (Division II) vant hun lengdehopp og kom på tredjeplass i tresteg.

Hun ble tatt ut til å delta i Samveldelekene 2018 i Gold Coast i Australia. I lengdehopp fikk hun 13. beste resultat i kvalifiseringsrunden, og ble ikke blant de 12 som hoppet finalerunden. I tresteg fikk hun ingen gyldige hopp i de tre første rundene, og gikk ikke videre i konkurransen. 

### 2021

Rellie Kaputin tok 19. plass for Papua Ny-Guinea i lengdehopp under Sommer-OL 2020 i Tokyo.

Referanser
----------

1. ↑   World Athletics Database, World Athletics utøver-ID 313899[Hentet fra Wikidata]
2. ↑   besøkt 16. desember 2018[Hentet fra Wikidata]
3. ↑  Athletics PNG - *Athletics PNG is in process of finalising its team*, besøkt 16. desember 2018.
4. ↑  Athletics PNG - *Pacific Mini Games 2013*, besøkt 16. desember 2018.
5. ↑  Oceania Athletics Association - *Oceania Area Championships 2014*, besøkt 16. desember 2018.
6. 1 2 3  IAAF - *Rellie Kaputin - Results*, besøkt 16. desember 2018.
7. ↑  Athletics PNG - *Five more Gold for PNG*, besøkt 16. desember 2018.
8. ↑  Oceania Sport Information Centre - *Results from the 2015 Pacific Games in Papua New Guinea - Official Results - Athletics*, besøkt 16. desember 2018.
9. ↑  Sports TG - *Two more National records in Athletics fell last weekend*, besøkt 17. desember 2018.
10. ↑  West Texas A&M University - *Rellie Kaputin*, besøkt 17. desember 2018.
11. ↑  Oceania Athletics Federation - *Melanesian Regional Championships - 7/07/2016 to 9/07/2016*, besøkt 16. desember 2018.
12. ↑  Oceania Athletics Federation - *More records for Rellie Kaputin*, besøkt 17. desember 2018.
13. ↑  Athletics PNG - *Rellie Kaputin wins Athlete of the Year Award*, besøkt 17. desember 2018.
14. ↑  «Athletics – Women's Long Jump – Qualification – Results» (PDF). *olympics.com*. TOCOG. 1. august 2021. Arkivert fra originalen (PDF) 1. august 2021. Besøkt 1. august 2021.
15. ↑  «Athletics – Women's Long Jump – Qualification – Results Summary» (PDF). *olympics.com*. TOCOG. 1. august 2021. Arkivert fra originalen (PDF) 1. august 2021. Besøkt 1. august 2021.

Eksterne lenker
---------------

* (en) Rellie Kaputin – Olympedia Rediger på Wikidata

* (en) Rellie Kaputin – World Athletics Rediger på Wikidata
* (en) profil Arkivert 15. desember 2018 hos Wayback Machine. hos Samveldelekene 2018
* (en) Profil hos West Texas A&M University